Nafarroako Parlamentuko Eledunen Batzarrak, 2021eko maiatzaren 31n egindako bilkuran, honako adierazpen hau onetsi zuen:

“Nafarroako Parlamentuak aho batez adierazten du Equipo Europa gazteen elkarte europazale eta apartidistaren “Zuhaitz bat, Europaren alde” ekimena babesten duela, eta honako hauek egiteko konpromisoa hartzen du:

1. #ZuhaitzbatEuroparenalde ekimenarekin bat egitea sustatzea Nafarroako udalen artean.

2. Jasangarritasunari buruzko kontzientzia soziala areagotzea toki esparruan.

3. Gazteek tokiko jasangarritasuna lortzeko duten funtsezko zeregina aitortzea.

4. #ZuhaitzbatEuroparenalde ekimena sustatzea Parlamentuaren komunikazio instituzionalean, webgunean eta sare sozialetan”. (10-21/DEC-00029).

Iruñean, 2021eko maiatzaren 31n

Lehendakaria: Unai Hualde Iglesias